Diari Oficial de la Generalitat Valenciana


Sumari del DOGV 5854, del 22-09-2008 (2008/10792)

ORDE de 8 setembre de 2008, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 21 de desembre de 1998, que afecta l'àmbit territorial d'actuació de l'Oficina Comarcal de la Ribera Alta - Alzira.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5854

Data del DOGV
:   22-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10540


Data del document
:   08-09-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * La Ribera Alta
    * reglament administratiu
    * oficina d'informació

ORDE de 8 setembre de 2008, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 21 de desembre de 1998, que afecta l'àmbit territorial d'actuació de l'Oficina Comarcal de la Ribera Alta - Alzira. [2008/10253]  
Per mitjà de l'Orde de 21 de desembre de 1998, de la Conselleria d'Agricultura, Pesca i Alimentació, l'Oficina Comarcal La Ribera Alta passà a denominar-se Oficina Comarcal La Ribera Alta - Alzira, amb seu a Alzira, integrada per la Unitat Territorial d'Alzira, la Unitat Territorial de Carcaixent i la Unitat Territorial de Villanueva de Castellón, i en l'annex de l'orde figurava la seua delimitació territorial.  
L'aplicació de la dita orde ha posat de manifest que la proximitat de les tres unitats territorials entre si, amb distàncies inferiors a 5 km en el cas de la distància entre Alzira i Carcaixent, fa necessari fer més operativa la gestió dels servicis agraris que l'administració presta al ciutadà.  
En conseqüència, i de conformitat amb l'article 44 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Article 1  
Es modifica l'annex de l'Orde de 21 de desembre de 1998 (DOGV núm. 3413, de 15 de gener de 1999) pel que fa a les unitats administratives que integren l'Oficina Comarcal La Ribera Alta - Alzira, que queda definitivament com s'indica en l'annex de la present orde.  
Article 2  
La Unitat Territorial de Carcaixent remetrà immediatament a l'Oficina Comarcal La Ribera Alta - Alzira tots els expedients administratius i la informació que es troben en el seu poder o en tramitació i que resulten afectats per esta modificació. Així mateix notificarà, com procedisca en dret, esta circumstància als interessats en els expedients en tramitació que es vegen afectats pel canvi de delimitació territorial i els comunicaran l'adreça de l'Oficina Comarcal La Ribera Alta - Alzira, en la qual continuarà la tramitació dels expedients.  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Generalitat Valenciana.  
València, 8 de setembre de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
ANNEX  
Delimitació territorial de l'àmbit d'actuació de l'Oficina Comarcal La Ribera Alta - Alzira, de la Conselleria d'Agricultura, Pesca i Alimentació.  
Oficina Comarcal La Ribera Alta - Alzira  
Seu: Alzira  
Unitats administratives que integra:  
· 46937 - Unitat Territorial d'Alzira  
· 46961 - Unitat Territorial de Villanueva de Castellón  
Municipis que conformen el seu àmbit territorial:  
Albalat de la Ribera, Alberic, Alcàntera de Xúquer, Algemesí, Alzira, Antella, Beneixida, Benimuslem, Carcaixent, Càrcer, Villanueva de Castellón, Cotes, Gavarda, Guadassuar, Masalavés, la Pobla Llarga, San Juan de Énova, Sellent, Senyera, Sumacàrcer i Tous.